PISNI PREDLOG SPREMEMBE št. 1 K PREDLOGU SPLOŠNEGA PRORAČUNA ZA LETO 2013 IZKAZ ODHODKOV PO ODDELKIH Oddelek III − Komisija /* COM/2012/0624 final - 2012/ () */





PISNI PREDLOG SPREMEMBE št. 1 K PREDLOGU SPLOŠNEGA PRORAČUNA ZA LETO 2013 IZKAZ ODHODKOV PO ODDELKIH Oddelek III − Komisija Ob upoštevanju: – Pogodbe o delovanju Evropske unije (v nadaljnjem besedilu: PDEU), zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (v nadaljnjem besedilu: Pogodba Euratom), zlasti člena 106a Pogodbe Euratom, – Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 34 Uredbe, – predloga splošnega proračuna Evropske unije za proračunsko leto 2013, ki ga je Komisija sprejela 25. maja 2012[2], Evropska komisija iz razlogov, navedenih v obrazložitvenem memorandumu, proračunskemu organu predlaga pisni predlog spremembe št. 1 k predlogu splošnega proračuna Evropske unije za proračunsko leto 2013. KAZALO 1. Uvod.. 4 2. Ohranjanje in upravljanje naravnih virov.. 4 2.1. Uvod in zbirna razpredelnica.. 4 2.2. EKJS (odhodki, povezani s trgom, in neposredna plačila) 5 2.2.1 Splošen pregled. 5 2.2.2 Podrobne pripombe. 6 2.3. Mednarodni ribiški sporazumi 11 2.4. Spremembe nomenklature in proračunskih opomb. 11 3. Zbirna razpredelnica po razdelkih finančnega okvira.. 12 IZKAZ ODHODKOV PO ODDELKIH Spremembe izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-sl.htm). Temu dokumentu je za ponazoritev priložena angleška različica sprememb izkaza po oddelkih v proračunskem formatu. 1. Uvod Pisni predlog spremembe št. 1 (PPS 1) k predlogu proračuna za leto 2013 (PP 2013) zajema naslednje: – posodobitev ocenjenih potreb glede kmetijskih odhodkov, razčlenjeno po proračunskih vrsticah. PPS poleg spremenljivih tržnih dejavnikov vključuje tudi vpliv zakonodajne odločitve, sprejete v kmetijskem sektorju po pripravi PP 2013, popravljene ocene potreb po nekaterih neposrednih plačilih, pa tudi vse predloge, ki bodo predvidoma imeli velik vpliv v prihajajočem proračunskem letu; – podatke o razvoju na področju mednarodnih sporazumov o ribolovu; Proračunski vpliv teh prilagoditev je zmanjšanje v odobritvah za prevzem obveznosti in v odobritvah plačil v višini 25,1 milijonov EUR v primerjavi s predlogom proračuna za leto 2013. 2. Ohranjanje in upravljanje naravnih virov 2.1. Uvod in zbirna razpredelnica PPS 1 se pošlje proračunskemu organu v skladu s členom 314 PDEU: „Komisija lahko spremeni predlog proračuna med postopkom do sklica Spravnega odbora iz odstavka 5“. PPS 1 tako kot sam PP temelji na potrebah EU kot celote. Poudariti je treba, da je treba odobritve kmetijskih odhodkov, ki se financirajo iz Evropskega kmetijskega jamstvenega sklada (v nadaljnjem besedilu: EKJS), razumeti kot napovedi in ne kot ciljne odhodke. Dejanski odhodki bodo odvisni zlasti od dejanskih tržnih razmer, dejanskega menjalnega tečaja med eurom in dolarjem ter poteka plačil držav članic. V skladu s pravno podlago se kakršen koli znesek, ki ga mora država članica plačati v skladu s predpisi – v okviru omejitev iz finančnega okvira – povrne v celoti, pod pogojem, da so na voljo proračunska sredstva[3]. Zaradi jasnosti in preglednosti so posodobljene nekatere proračunske opombe. V skladu s PPS 1 so skupne odobritve, zahtevane za razdelek 2 v letu 2013, ocenjene na 60 282 milijonov EUR, tako da ostane do ustrezne zgornje meje večletnega finančnega okvira razlika v odobritvah za prevzem obveznosti v višini 1 007 milijonov EUR. Odobritve za prevzem obveznosti za kmetijske odhodke (vključno z odhodki na področju veterine in ribištva, financiranimi v okviru EKJS) znašajo 44 101 milijonov EUR. Zmanjšanje za 30 milijonov EUR v primerjavi s PP 2013 je neto rezultat namenskih prejemkov, ki so višji, kot se je pričakovalo, in bodo preneseni iz leta 2012, ter revidiranih ocen za leto 2013, ki se nanašajo tako na odobritve za odhodke kot tudi na nove namenske prejemke. Odobritve plačil za EKJS so se zmanjšale za enak znesek in skupaj znašajo 44 083 milijonov EUR. Kar zadeva mednarodne ribiške sporazume, PPS 1 predlaga, da se za 18,5 milijona EUR povečajo odobritve za prevzem obveznosti in odobritve plačil za proračunski člen 11 03 01 Mednarodni ribiški sporazumi ter za 13,8 milijona EUR zmanjšajo odobritve za prevzem obveznosti in odobritve plačil za proračunsko vrstico za rezervo, rezultat tega pa je neto povečanje v višini 4,7 milijona EUR. Naslednja razpredelnica vsebuje pregled vpliva PPS 1 na razdelek 2: || PP 2013 || PPS 1/2013 || Razlika v mio. EUR || (a) || (b) || (c)=(b)–(a) || PO || OP || PO || OP || PO || OP Zgornja meja finančnega okvira || 61 289,0 || || 61 289,0 || || 0 || razlika do zgornje meje || 981,5 || || 1 006,6 || || +25,1 || Razdelek 2 – odobritve skupaj || 60 307,5 || 57 964,9 || 60 282,4 || 57 939,8 || -25,1 || -25,1 od tega: || || || || || || kmetijski odhodki (odhodki, povezani s trgom, in neposredna plačila)[4] || 44 130,3 || 44 112,9 || 44 100,5 || 44 083,1 || -29,8 || -29,8 Mednarodno ribištvo in pomorsko pravo[5] || 149,0 || 148,2 || 153,7 || 152,9 || +4,7 || +4,7 || || || || || || 2.2. EKJS (odhodki, povezani s trgom, in neposredna plačila) 2.2.1 Splošen pregled Namen PPS 1 je zagotoviti, da kmetijski proračun temelji na najnovejših gospodarskih podatkih in zakonodajnem okviru. Do septembra ima Komisija na razpolago prve napovedi ravni proizvodnje za leto 2012 in obetov za kmetijske trge, kar je podlaga za posodobljene ocene proračunskih potreb za leto 2013. Tako kot v preteklosti je Komisija skrbno pregledala vse svoje ocene kmetijskih odhodkov za vsako proračunsko vrstico posebej. Ta PPS 1 upošteva tržne dejavnike in vključuje tudi vpliv vseh zakonodajnih odločitev, sprejetih v kmetijskem sektorju po pripravi PP, pa tudi vse predloge Komisije. Odobritve EKJS so se zmanjšale za 30 milijonov EUR. To je neto rezultat različnih dejavnikov: nekoliko večje potrebe v poglavju 05 02 Intervencije na kmetijskih trgih (+59 milijonov EUR) in v poglavju 05 03 Neposredne pomoči (+5 milijonov EUR), dodatne izredne potrebe v poglavju 05 07 Revizija odhodkov za kmetijstvo (+106 milijonov EUR) in spremembe ravni namenskih prejemkov EKJS, na voljo v letu 2013. Kar zadeva namenske prejemke, se bo znesek v višini 230 milijonov EUR, prejet v letu 2012, ki pa po ocenah ne bo potreben za kritje odhodkov v navedenem letu, prenesel iz leta 2012 v leto 2013. Drugič, Komisija pričakuje rahlo zmanjšanje namenskih prejemkov, ustvarjenih v letu 2013 (–30 milijonov EUR), kar je posledica zmanjšane pričakovane dodatne dajatve od proizvajalcev mleka (–41 milijonov EUR), kar je razvidno iz najnovejših razpoložljivih podatkov držav članic, zmanjšanih pričakovanih prihodkov iz nepravilnosti (–5 milijonov EUR) in nižjih napovedi v povezavi s pričakovano potrditvijo skladnosti obračunov (–11 milijonov EUR), to zmanjšanje pa je delno izravnano s povečanjem ocene preostalih sredstev Sklada za prestrukturiranje industrije sladkorja (+27,2 milijona EUR ). Na splošno se bodo razpoložljivi namenski prejemki v celoti povečali za 200,2 milijona EUR. Zato znašajo skupne odobritve za prevzem obveznosti, ki so bile zahtevane za kmetijske odhodke, financirane iz EKJS, 44 101 milijonov EUR in so nižje kot v PP 2013 (–30 milijonov EUR), zaradi česar obstaja razlika do dodatne zgornje meje EKJS, ki zdaj znaša 838 milijonov EUR. Nova razlika do zgornje meje za razdelek 2 torej skupaj znaša 1 007 milijonov EUR. 2.2.2 Podrobne pripombe 05 02 Intervencije na kmetijskih trgih (odobritve: –41 milijonov EUR) potrebe v predlogu proračuna: 3 212 milijonov EUR odobritve, zahtevane v predlogu proračuna: 2 812 milijonov EUR ocenjeni namenski prejemki, na voljo v letu 2013 v predlogu proračuna: 400 milijonov EUR potrebe po pisnem predlogu spremembe: 3 271 milijonov EUR odobritve, zahtevane po pisnem predlogu spremembe: 2 771 milijonov EUR ocenjeni namenski prejemki, na voljo v letu 2013 po pisnem predlogu spremembe: 500 milijonov EUR Na splošno predpostavke, na kateri temelji ta PPS 1, potrjujejo oceno v trenutku PP 2013, ko so bile napovedi v zvezi z večino kmetijskih trgov ugodne. Spremembe, predlagane v tem PPS 1, so večinoma tehnične narave in se nanašajo samo na majhne zneske. Skupne potrebe za intervencije na kmetijskih trgih so za 59 milijonov EUR višje v primerjavi s PP 2013. Toda ocenjuje se, da bo za poglavje 05 02 na voljo 100 milijonov EUR dodatnih namenskih prejemkov, tako da se bodo zahtevane odobritve lahko zmanjšale za 41 milijonov EUR v primerjavi s PP 2013. Najpomembnejše spremembe so na kratko opisane v nadaljevanju. Na koncu tega poglavja je na voljo razpredelnica s celotnim sklopom sprememb (na ravni proračunskih členov). Kar zadeva oljčno olje, se je po padcu tržnih cen pod raven sprožitvene cene in z namenom obvladovanja velikih zalog v nekaterih državah članicah, pri čemer velike zaloge negativno vplivajo na trg oljčnega olja po vsej Evropi, februarja 2012[6] in maja 2012[7] začel razpisni postopek za pomoč za zasebno skladiščenje. Finančni učinek teh shem na predlog proračuna 2013 se ocenjuje na 17 milijonov EUR in se bo financiral iz proračunske postavke 05 02 06 03 (z zaznamkom p.m. v PP 2013). Za sadje in zelenjavo so ocenjene potrebe za operativne programe organizacij proizvajalcev (proračunska postavka 05 02 08 03) nekoliko višje (+19 milijonov EUR), kot je bilo ocenjeno v PP 2013, kar je posledica posodobljene ocene dejanskega prevzetja ukrepov, ob upoštevanju ocenjenega finančnega učinka revizije nekaterih zneskov umika od 1. julija 2012[8] dalje in morebitnega delnega povračila iz proračuna EU za nacionalno finančno pomoč, ki so jo dodelile nekatere države članice v skladu s členom 103e(1) Uredbe (ES) št. 1234/2007. Vendar pa so odobritve, predlagane v PPS 1, dejansko za 81 milijonov EUR nižje kot v PP 2013, ker je bilo navedeni postavki dodeljeno za 100 milijonov EUR več prejemkov, kar odraža posodobljene ocene prihodkov. Začasni podatki o izvrševanju za leto 2012 nakazujejo obsežnejše izvajanje nacionalnih programov podpore v vinskem sektorju, kot je bilo na začetku predvideno v PP 2013. V PPS 1 se predlaga povečanje proračunske postavke 05 02 09 08 za 20 milijonov EUR, da bi se upoštevala ta najnovejša informacija. Za mleko in mlečne izdelke se v PPS 1 predlaga povečanje odobritev za shemo mleko za šole v višini 8 milijonov EUR (proračunska postavka 05 02 12 08), ker začasni podatki o izvrševanju v letu 2012 nakazujejo, da bo udeležba držav članic pri shemi večja kot leta 2011. Zato so bile predpostavke iz PP 2013 pregledane, po novem pa je predlagan višji znesek. Za sektor govejega mesa so bile ocenjene potrebe za izvozna nadomestila za meso in žive živali (proračunski postavki 05 02 13 01 in 05 02 13 04) popravljene navzdol za 22 milijonov EUR, kar odraža nedavno prilagoditev stopenj nadomestil. Trenutno se nadomestila ne dodeljujejo, tako da so zmanjšani zneski, predlagani v PPS 1, namenjeni samo plačilom za izvozna potrdila, ki so bila že izdana. Predlaga se, da se odobritve za člen 05 02 15 (prašičje meso, jajca in perutninsko meso, čebelarski in drugi živalski izdelki) povečajo za 10 milijonov EUR. Medtem ko so se posodobljene ocene za izvozna nadomestila za jajca (proračunska postavka 05 02 15 04) znižale za 1 milijon EUR zaradi nižjih stopenj nadomestil, so se potrebe za izvozna nadomestila za perutninsko meso (proračunska postavka 05 02 15 05) povečale za 9 milijonov EUR, kar odraža najnovejše informacije o tržnih razmerah za ta sektor. Za konec, znesek v višini 2 milijona EUR, ki je bil v PP 2013 sprva predviden za postavko 05 07 02 (poravnava sporov), se bo zaradi sodbe Sodišča v korist ene od držav članic[9] plačal iz proračunske postavke 05 02 15 07 (izredni ukrepi za podporo trgu). 05 03 Neposredne pomoči (odobritve: –95 milijonov EUR) potrebe v predlogu proračuna: 41 960 milijonov EUR odobritve, zahtevane v predlogu proračuna: 41 027 milijonov EUR ocenjeni namenski prejemki, na voljo v letu 2013 v predlogu proračuna: 933 milijonov EUR potrebe po pisnem predlogu spremembe: 41 965 milijonov EUR odobritve, zahtevane po pisnem predlogu spremembe: 40 932 milijonov EUR ocenjeni namenski prejemki, na voljo v letu 2013 po pisnem predlogu spremembe: 1 033 milijonov EUR V primerjavi s PP 2013 so odobritve, zahtevane za poglavje 05 03, v PPS 1 popravljene navzdol za 95 milijonov EUR. Ta sprememba je predvsem posledica povečanja namenskih prejemkov za 100,2 milijona EUR, medtem ko spremenjena ocena potreb kaže majhno povečanje za 5,2 milijona EUR. Največje so spremembe v zvezi s shemo enotnega plačila (v nadaljnjem besedilu: shema SEP) in shemo enotnega plačila na površino (v nadaljnjem besedilu: shema SEPP). S PPS 1 se predlaga, da se skupne odobritve za shemo SEP (proračunska postavka 05 03 01 01) v primerjavi s PP 2013 zmanjšajo za 105 milijonov EUR. Kot je bilo že zgoraj navedeno, so se prejemki, dodeljeni tej postavki, povečali za 100,2 milijona EUR, medtem ko so se potrebe zmanjšale za okrog 4,8 milijona EUR. V primerjavi s PP 2013 spremembe, ki so bile predlagane s PPS 1, upoštevajo začasne podatke o izvrševanju za leto 2012 pa tudi dovoljenje, na podlagi katerega je Italija leta 2012 po potresu[10] opravila nekaj predplačil iz sheme SEP za proračunsko leto 2013[11]. Za shemo SEPP (proračunska postavka 05 03 01 01) se v PPS 1 predlaga povečanje proračunskih odobritev za 20 milijonov EUR, od tega 13 milijonov EUR ustreza spremenjeni predpostavki o izvrševanju, ki upošteva spremembo kmetijskega zemljišča v okviru sheme SEPP v eni državi članici in začasne podatke iz leta 2012. Preostali znesek v višini 7 milijonov EUR je utemeljen z odločitvijo ene izmed držav članic, da ne bo izvedla ukrepa za specifično vezano podporo v skladu s členom 68 Uredbe (ES) št. 73/2009 (proračunska postavka 05 03 01 05). Predlaga se, da se proračunske odobritve za specifično podporo v okviru člena 68 Uredbe (ES) št. 73/2009 zmanjšajo za 7 milijonov EUR, kar zadeva nevezano podporo (proračunska postavka 05 03 01 05), in za 2 milijona EUR, kar zadeva vezano podporo (proračunska postavka 05 03 02 44). Prvi podatek ustreza odločitvi ene izmed držav članic, da ne bo uporabila ukrepa v skladu s členom 68, kar je proračun sheme SEPP povečalo za enak znesek. Drugi podatek ustreza predplačilom, ki jih Italija v letu 2012 zaradi potresa sme izplačati iz sredstev za neposredno pomoč za proračunsko leto 2013. V navedenem poglavju je še nekaj drugih sprememb, kar zadeva proračunske vrstice, vendar so spremembe zelo majhne, zlasti kar zadeva vrstice, ki so povezane z vezano neposredno pomočjo. Kratek opis razlogov je na voljo v razpredelnici na koncu tega razdelka. 05 07 – Revizija odhodkov za kmetijstvo (odobritve: +106 milijonov EUR) odobritve, zahtevane v predlogu proračuna: – 47 milijonov EUR, odobritve, zahtevane po pisnem predlogu spremembe: + 59 milijonov EUR. Odobritve za poglavje 05 07 01 je treba povečati za 108,3 milijona EUR, kar predstavlja pozitivni popravek, ki ga bo treba vnesti v okviru postopka potrditve skladnosti obračunov (proračunska postavka 05 07 01 07) po sodbi, s katero je Sodišče v zadevi C-24/11P razsodilo v korist Španije. Kar zadeva proračunsko postavko 05 07 01 06 v zvezi s potrditvijo obračunov, za katero je PP 2013 predvidel znesek v višini 56 milijonov EUR na podlagi povprečnega izvrševanja v zadnjih letih, pri čemer se niso upoštevala leta, ki so jih zaznamovale izredne okoliščine, se v PPS 1 ne predlaga nobena sprememba odobritev kljub dejstvu, da začasni podatki o izvrševanju proračuna za leto 2012 že drugo leto zapored kažejo pozitiven znesek. Če bi se v izračun povprečja vključili začasni podatki o izvajanju za leto 2012, bi to pomenilo zmanjšanje negativnega zneska, ki ga je Komisija predstavila v PP 2013.Vendar pa v tej fazi proračunskega postopka za leto 2013 Komisija ne želi posodobiti izračuna statističnega povprečja izvrševanja v prejšnjih letih; izračun bo posodobila šele v okviru PP 2014 po poglobljeni analizi končnih podatkov o izvrševanju. Za konec, v PPS 1 je predlagan preklic odobritev v višini 2,2 milijona EUR, ki so bile v PP 2013 predvidene za proračunsko postavko 05 07 02 (poravnava sporov), namenjeno izpolnitvi obveznosti zaradi sodbe, s katero je Sodišče v zadevi T-135/2007 razsodilo v korist Italije. Finančnemu učinku te sodbe Sodišča bo zaradi njegovega izvora (izredni ukrepi za podporo trgu v sektorju za perutninsko meso) namenjeno financiranje iz proračunske postavke 05 02 15 07. Spremembe na ravni proračunskih členov Šifra || Postavka || PP 2013 || PPS 1 || Razlika || Opombe (v milijonih EUR) || (v milijonih EUR) || (v milijonih EUR) Intervencije na kmetijskih trgih 05 02 01 || Žita || 0,1 || 0,2 || +0,1 || Zelo majhno povečanje vrstice 05 02 01 02 v primerjavi s PP 2013 zaradi intervencijskega skladiščenja ostankov žit. 05 02 03 || Nadomestila za proizvode, ki niso navedeni v Prilogi 1 || 10,0 || 8,0 || -2,0 || Zmanjšanje zaradi manjših stopenj izvoznih nadomestil za jajčne proizvode. 05 02 06 || Oljčno olje || 45,1 || 62,1 || +17,0 || Sredstva za zasebno skladiščenje (vrstica 05 02 06 03) se povečajo za 17 milijonov EUR, kar je posledica sklepov Komisije za podporo trgom v nekaterih državah proizvajalkah EU. 05 02 08 || Sadje in zelenjava || || || || Dodatne potrebe v višini 19 milijonov EUR, ki so posledica povečanih zahtev operativnih skladov za organizacije proizvajalcev (05 02 08 03) zaradi večjih povračil nacionalnih pomoči in dodatnih odhodkov za podporo trgu (povečanje zneskov za umike s trga). Za to proračunsko postavko se bo uporabil večji znesek namenskih prejemkov (+100 milijonov EUR). || --- Odobritve || 692,0 || 611,0 || -81,0 || --- Potrebe || 1 092,0 || 1 111,0 || +19,0 a05 02 09 || Proizvodi sektorja za pridelavo vina || 1 051,6 || 1 071,6 || +20,0 || Za 20 milijonov EUR povečana sredstva za nacionalne programe podpore (05 02 09 08) zaradi spremenjenih predpostavk o izvrševanju programov. 05 02 10 || Spodbujanje || 59,0 || 61,0 || +2,0 || Povečanje sredstev za promocijske ukrepe, ki jih plačajo države članice (05 02 10 01) zaradi neto učinka dveh novih sklepov o spodbujanju v letu 2012, katerih učinek se bo v letu 2013 povečal, ter zmanjšanje sredstev za izvajanje prejšnjih sklepov. 05 02 11 || Drugi rastlinski proizvodi/ukrepi || 226,0 || 233,0 || +7,0 || Za 7 milijonov EUR več sredstev za ukrepe POSEI (05 02 11 04) zaradi obsežnejših tržnih ukrepov v okviru programov POSEIMA in POSEIDOM, ki temeljijo na izvrševanju v letu 2012. 05 02 12 || Mleko in mlečni izdelki || 75,2 || 83,2 || +8,0 || Za 8 milijonov EUR več sredstev za shemo mleko za šole (05 02 12 08) zaradi spremenjenih podatkov o udeležbi držav članic v shemi med letom 2012. 05 02 13 || Goveje in telečje meso || 29,1 || 7,1 || -22,0 || Za 19 milijonov EUR in 3 milijone EUR manj potreb za izvozna nadomestila za meso (05 02 13 01) ter žive živali (05 02 13 04) zaradi posodobljenih ocen količin in stopenj izvoznih nadomestil. 05 02 15 || Prašičje meso, jajca in perutninsko meso ter čebelarski in drugi živalski izdelki || 104,0 || 114,0 || +10,0 || Za 9 milijonov EUR se povečajo sredstva za izvozna nadomestila za perutninsko meso (05 02 15 05), za 2 milijona EUR pa sredstva za izredne ukrepe za podporo trgu (05 02 15 07) zaradi sodbe Sodišča v korist Italije (zadeva T-135/2007), sredstva za izvozna nadomestila za jajca (05 02 15 04) se zmanjšajo za 1 milijon EUR. Neposredne pomoči 05 03 01 || Nevezane neposredne pomoči || || || || Potrebe za shemo enotnega plačila (shema SEP; 05 03 01 01) so se zmanjšale za 4,8 milijona EUR ob upoštevanju začasnih podatkov o izvrševanju za leto 2012 in dovoljenja, izdanega Italiji, ki je leta 2012 po potresu izplačala predplačila iz sheme SEP za proračunsko leto 2013. Odobritve za shemo enotnega plačila na površino (shema SEPP: 05 03 01 02) se povečajo za 20 milijonov EUR ob upoštevanju spremembe kmetijskih zemljišč v okviru sheme SEPP v eni državi članici, začasnih podatkov o izvrševanju za leto 2012 in prenosa 7 milijonov EUR iz sredstev za specifično nevezano podporo, določeno s členom 68 (05 03 01 05) v shemo SEPP. Poleg tega se namenski prejemki za shemo SEP povečajo za 100,2 milijona EUR. || --- Odobritve || 38 168,0 || 38 076,0 || -92,0 || --- Potrebe || 39 100,8 || 39 109,0 || -8,2 05 03 02 || Druge neposredne pomoči || 2 857,9 || 2 854,9 || -3,0 || Spremembe zaradi spremenjenih predpostavk o potrebah: – za 1 milijon EUR manj sredstev za proračunsko vrstico 05 03 02 13 (premija za ovce in koze), – za 1 milijon EUR manj sredstev za vrstico POSEI (05 03 02 50) v povezavi s POSEIDOM, pri čemer se vrstica za otoke v Egejskem morju (05 03 02 52) poveča za 1 milijon EUR. – specifična podpora, določena s členom 68 (05 03 02 44) se zmanjša za 2 milijona EUR, kar je povezano s predplačili iz sredstev za neposredna plačila za leto 2013, ki jih je Italija izplačala leta 2012 po potresu. Revizija odhodkov za kmetijstvo 05 07 01 || Nadzor odhodkov za kmetijstvo || -49,2 || 59,1 || +108,3 || Povečajo se odobritve za proračunsko postavko 05 07 01 07, kar odraža finančni učinek sodbe Sodišča v korist Španije (zadeva C-24/11P). 05 07 02 || Poravnava sporov || 2,2 || p.m. || -2,2 || Zmanjšanje sredstev za 2,2 milijona EUR, ker bo plačilo povezano s sodbo Sodišča v korist Italije (T–135/2007) izvedeno v okviru proračunske postavke 05 02 15 07. 2.3. Mednarodni ribiški sporazumi Kot je predvideno v točki B Priloge II k Medinstitucionalnemu sporazumu, je Komisija preučila najnovejše informacije na voljo v zvezi z ribiškimi sporazumi. Da bi se upoštevalo najnovejše stanje, tj. nedavna sklenitev dvostranskih sporazumov z Grenlandijo[12], Madagaskarjem in Kiribatijem[13] vključno s finančnimi prispevki nad predhodno določenimi stopnjami, Komisija predlaga, da se odobritve za prevzem obveznosti in odobritve plačil za proračunski člen 11 03 01 Mednarodni ribiški sporazumi povečajo za 18,5 milijona EUR. Predlaga se tudi, da se ustrezno zmanjša proračunska vrstica za rezervo 40 02 41, in sicer naj se za 13, 8 milijona EUR zmanjšajo tako odobritve za prevzem obveznosti kot tudi odobritve za plačila, kar odraža sklenitev zgoraj navedenih sporazumov, najnovejšo analizo o neporavnanih obveznostih (RAL) in zneske ocene za dodatne ulove, pa tudi posodobljene informacije o ribiških sporazumih, v zvezi s katerimi potekajo pogajanja ali pa se jih še preučuje. 2.4. Spremembe nomenklature in proračunskih opomb Proračunske opombe so bile posodobljene za naslednja poglavja, člene in postavke (pojasnila v oklepajih): Poglavje 05 02 – Intervencije na kmetijskih trgih (zneski za namenske prejemke) Poglavje 05 03 – Neposredne pomoči (zneski za namenske prejemke) Člen 11 03 01 – Mednarodni ribiški sporazumi (sprememba v proračunskih opombah: razpredelnica) Postavka 6 7 0 1 – Potrditev obračunov EKJS – Namenski prejemki (zneski za namenske prejemke) Postavka 6 7 0 2 – Nepravilnosti v zvezi z EKJS – Namenski prejemki (zneski za namenske prejemke) Postavka 6 7 0 3 – Dodatna dajatev od proizvajalcev mleka – Namenski prejemki (zneski za namenske prejemke) Postavka 6 8 0 1 – Začasni zneski za prestrukturiranje – Namenski prejemki (zneski za namenske prejemke) 3. Zbirna razpredelnica po razdelkih finančnega okvira Finančni okvir Razdelek/podrazdelek || Finančni okvir 2013 || Predlog proračuna za leto 2013 || Pisni predlog spremembe št. 1/2013 || PP 2013 + PPS št. 1/2013 PO || OP || PO || OP || PO || OP || PO || OP 1. TRAJNOSTNA RAST || || || || || || || || 1a. Konkurenčnost za rast in zaposlovanje || 15 623 000 000 || || 16 032 047 846 || 13 522 811 245 || || || 16 032 047 846 || 13 522 811 245 1b. Kohezija za rast in zaposlovanje || 54 524 000 000 || || 54 498 949 037 || 48 975 034 163 || || || 54 498 949 037 || 48 975 034 163 Skupaj || 70 147 000 000 || || 70 530 996 883 || 62 527 845 408 || || || 70 530 996 883 || 62 527 845 408 Razlika do zgornje meje1 || || || 116 003 117 || || || || 116 003 117 || 2. OHRANJANJE IN UPRAVLJANJE NARAVNIH VIROV || || || || || || || || od tega: odhodki, povezani s trgom, in neposredna izplačila || 48 574 000 000 || || 44 130 348 610 || 44 112 931 204 || -29 800 000 || -29 800 000 || 44 100 548 610 || 44 083 131 204 Skupaj || 61 289 000 000 || || 60 307 511 416 || 57 964 879 132 || -25 070 000 || -25 070 000 || 60 282 441 416 || 57 939 809 132 Razlika do zgornje meje2 || || || 981 488 584 || || || || 1 006 558 584 || 3. DRŽAVLJANSTVO, SVOBODA, VARNOST IN PRAVICA || || || || || || || || 3a. Svoboda, varnost in pravica || 1 661 000 000 || || 1 392 227 200 || 928 328 376 || || || 1 392 227 200 || 928 328 376 3b. Državljanstvo3 || 715 000 000 || || 689 414 000 || 646 271 750 || || || 689 414 000 || 646 271 750 Skupaj || 2 376 000 000 || || 2 081 641 200 || 1 574 600 126 || || || 2 081 641 200 || 1 574 600 126 Razlika do zgornje meje || || || 294 258 800 || || || || 294 258 800 || 4. EU KOT GLOBALNI AKTER4 || 9 595 000 000 || || 9 467 168 711 || 7 311 588 051 || || || 9 467 168 711 || 7 311 588 051 Razlika do zgornje meje || || || 391 946 289 || || || || 391 946 289 || 5. UPRAVA5 || 9 095 000 000 || || 8 544 418 496 || 8 545 518 496 || || || 8 544 418 496 || 8 545 518 496 Razlika do zgornje meje || || || 636 581 504 || || || || 636 581 504 || SKUPAJ || 152 502 000 000 || 143 911 000 000 || 150 931 736 706 || 137 924 431 213 || -25 070 000 || -25 070 000 || 150 906 666 706 || 137 899 361 213 Razlika do zgornje meje || || || 2 420 378 294 || 6 182 568 787 || || || 2 445 448 294 || 6 207 638 787 1 Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a (500 milijonov EUR). 2 Po prenosu iz naslova modulacije na razvoj podeželja ter iz naslova proizvodnje bombaža in vina na prestrukturiranje regij, v katerih se proizvajata (3 635,0 milijona EUR). 3 Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006). 4 Pri razliki do zgornje meje v razdelku 4 za leto 2013 se ne upoštevajo odobritve, povezane z rezervo za nujno pomoč (264,1 milijona EUR). 5 Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 86 milijonov EUR pri prispevkih osebja za pokojninsko shemo. [1] UL L 248, 16.9.2002, str. 1. [2] COM(2012) 300. [3] Člen 19 Uredbe Sveta (ES) št. 1290/2005. [4] Odhodki Evropskega kmetijskega jamstvenega sklada (EKJS), vključno s 27,2 milijona EUR v odobritvah za prevzem obveznosti in odobritvah plačil v okviru naslova 11 Pomorske zadeve in ribištvo ter 274,7 milijona EUR v odobritvah za prevzem obveznosti in 251,7 milijona EUR v odobritvah plačil v okviru naslova 17 Zdravje in varstvo potrošnikov. [5] Poglavje 11 03 (brez tehnične pomoči). [6] Izvedbena uredba Komisije (EU) št. 111/2012 z dne 9. februarja 2012 o začetku razpisnega postopka za pomoč za zasebno skladiščenje oljčnega olja. [7] Izvedbena uredba Komisije (EU) št. 430/2012 z dne 22. maja 2012 o začetku razpisnega postopka za pomoč za zasebno skladiščenje oljčnega olja. [8] Izvedbena uredba Komisije (EU) št. 701/2012 z dne 30. julija 2012 o spremembi Izvedbene uredbe (EU) št. 543/2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave. [9] Izvedbena uredba Komisije (EU) št. 660/2012 z dne 19. julija 2012 o nekaterih ukrepih za podporo trgu v sektorju za perutninsko meso v Italiji. [10] Izvedbeni sklep Komisije C(2012) 5762 z dne 17. avgusta 2012 o dovoljenju za leto 2012 v zvezi z izplačilom predplačil, v okviru sheme enotnega plačila, kmetom na nekaterih območjih Italije, ki jih je prizadel potres. [11] Sredstva za neposredna plačila, predvidena v prilogah k Uredbi Sveta (ES) št. 73/2009, se določijo za posamezno koledarsko leto N, njihov proračunski učinek pa je običajno predviden za leto N+1. Torej bi se sredstva za koledarsko leto 2012 v običajnih pogojih izplačala v proračunskem letu 2013. [12] Sklep Sveta o začasni uporabi (od 1. januarja 2013 dalje) sporazuma je bil sprejet 16. julija 2012 (še ni objavljen v UL). [13] Komisija ocenjuje, da bodo Sklepi Sveta o začasni uporabi teh dveh sporazumov začeli veljati s 1. januarjem 2013.